Κρέας στη σχάρα (Carne asada) απο την Κολομβία
Η Βιβή Κωσταντινίδου εμπνεύστηκε από την Κολομβία και ετοίμασε ένα απίθανο, αρωματικό ψητό διάφραγμα με συνοδεία πικάντικης σάλτσας και γεμιστών πιτών.
1.500 γρ. μοσχαρίσιο διάφραγμα (ζητάμε από τον κρεοπώλη να το κόψει σε φαρδιές και λεπτές φέτες, πάχους περίπου 3 χλστ.), αλατοπιπερο, 1 μεγάλο ψιλοκομμένο ξερό κρεμμύδι   , 4-5 σκελίδες σκόρδου λιωμένες, 4-5 φρέσκα κρεμμυδάκια πολύ ψιλοκομμένα, 1 κουτ. σούπας κύμινο σε σκόνη, 1 κουτάκι (330 ml) ξανθιά μπίρα, 3 κουτ. σούπας ελαιόλαδο,, 1 1⁄2 φλιτζ. τσαγιού ψιλοκομμένος φρέσκος κόλιανδρος
Για να φτιάξουμε το Carne asada (κρέας στη σχάρα), ξεκινάμε και αλατοπιπερώνουμε το διάφραγμα.Σε ένα ευρύχωρο ταψί, βάζουμε το κρεμμύδι, τις σκελίδες σκόρδου, τα φρέσκα κρεμμυδάκια, το κύμινο σε σκόνη, τη μπίρα, το ελαιόλαδο, το κόλιανδρο.Βάζουμε στη μαρινάδα τις φέτες κρέατος, τις τρίβουμε με τα δάχτυλά μας και από τις δύο μεριές και τις απλώνουμε σε μονή στρώση. Σκεπάζουμε το ταψί με αλουμινόχαρτο και το βάζουμε στο ψυγείο για όλο το βράδυ, γυρίζοντάς τες μια δυο φορές.Την επομένη βγάζουμε το κρέας από τη μαρινάδα και το ψήνουμε σε δυνατή θράκα για περίπου 3 λεπτά από κάθε πλευρά (και το πολύ 5 λεπτά αν θέλουμε το κρέας καλοψημένο).Αφήνουμε το κρέας να «ξεκουραστεί» για 5 λεπτά, το κόβουμε σε λεπτές λωρίδες και σερβίρουμε το Carne asada.
Μοσχάρι,BBQ